== Karriere ==
Han startede i punkbandet [[Brats (band)|Brats]] i foråret 1978. Brats medvirkede på pladen ''[[Pære Punk]]'' fra 1979 med tre numre, og de udgav et fuldt album på CBS i 1980. King Diamond blev sanger i Brats i slutningen af 1980. I marts 1981 dannede King Diamond og Hank Shermann bandet [[Mercyful Fate]]. Gruppen udgav albums i 1982, 1983 og 1984, hvorefter de tog på en 2 måneders turné i [[USA]]. Mercyful Fate blev opløst i april 1985. Shermann dannede herefter bandet [[Fate (band)|Fate]] i maj 1985. Shermann har også dannet bands som Zoser Mez, Gutrix, Virus 7 og [[Force Of Evil]]. Han er en regelmæssig gæst på [[Witchery]]s albums.
Levende_personer Organisationer